Skelton Field Herdwick Ewe - Lake District Sheep Photo - Wildlife and Landscape Prints
Skelton Field Herdwick Ewe Prints
Skelton Field Herdwick Ewe
Keywords: Skelton Field Herdwick Ewe Prints, Mosedale, The Nab, Ponsonby, Newby Bridge, Mixed-Media Herdy Art, Swirl How, Matterdale End, Brigsteer, Drigg, Sandside, Herdy, High Stile, Herdwick Sheep Prints, Whin Rigg, Herdwick Artwork, Stone Arthur, Herdwick Drawings, Steeple, Walla Crag, Sheffield Pike, Brougham, Herdwick, Orton, Hallin Fell, Embleton, Herdwick Sheep Acrylic Painting, Hopegill Head, Storth, Waberthwaite, Herdwick Sheep Oil Pastels, Herdy Sketch, Herdy Art, Herdy Company, Herdwick Art Studio, Lake District, Cumbria. - Cat:124 Mediese noodgevalle en sterftes tydens 'n vlug (passasiers én bemanning): Wat behels opleiding hiervoor? - Solidariteit GildesSolidariteit Gildes Mediese noodgevalle en sterftes tydens 'n vlug (passasiers én bemanning): Wat behels opleiding hiervoor? - Solidariteit Gildes
Tuis / Lugvaart Artikel / Mediese noodgevalle en sterftes tydens 'n vlug (passasiers én bemanning): Wat behels opleiding hiervoor?
Mediese noodgevalle en sterftes tydens 'n vlug (passasiers én bemanning): Wat behels opleiding hiervoor?
'n Vlieënier, bygestaan deur sy medevlieënier, beskik oor die volle verantwoordelikheid vir 'n vliegtuig, die vlug self, asook vir elke passasier, die bemanning ingesluit. Tegnies sluit dit ook mediese noodgevalle en sterftes aan boord in, maar logies is die vlieënier/s se hande, ore en oë in die geval wanneer mediese bystand benodig word, in die bemanning se bekwaamheid gesetel.
Die hoof van die bemanning is daarom letterlik die vlieënier/s se klaskaptein, veral betreffende mediese sake. Dit is noodsaaklik dat bemanningslede van alle groot, amptelike lugrederye mediese noodgevalle en risiko’s kan bestuur. Gemiddeld kom een sterfte per jaar op SAL-vlugte voor en sedert 2009 word alle SAL-vliegtuie met geoutomatiseerde eksterne defibrillators toegerus. Dit word gewoonlik gebruik tydens hartversaking, hartaanvalle of verwante borspyne. Lewens is al só, en word deurlopend hierdeur, aan boord gered.
Naas die logiese verwagting dat alle vliegtuie ook wetlik toegerus moet wees met eerstehulp- en mediese tasse, asook algemene voorsorgtoerusting ('n minimum vereiste van SACAA), moet bemanningslede 'n gespesifiseerde eerstehulp- en mediese bystandskursus slaag om amptelik as vliegbemanning gesertifiseer te kan word. Die kursus (gewoonlik sewe weke lank) wat deur SACAA gereguleer word, moet jaarliks bygewerk word; niemand mag daarsonder vlieg nie. Benewens die teoretiese eksamen, vereis SACAA-wetgewing dat 'n vaardigheidstoets aan boord van elke tipe vliegtuig waarmee/waarin bemanning werk/vlieg, ook geslaag word. Die slaagpunt vir teoretiese eksamens is 90% en vir die praktiese vaardighede 100%.
Die personeel moet met absoluut enigiets bystand kan verleen, van hoofpyne, beroertes, hartaanvalle tot babas vang. Hulle leer om op te let vir potensiële mediese probleme vanaf die oomblik dat passasiers aan boord begin stap; hulle probeer ook van die passasierslys aflei of daar dalk dokters op die vlug is, hoewel dit nie altyd aangedui word nie.
Gewoonlik word vlieëniers oor minder ernstige eerstehulpsituasies ingelig net ná 'n landing, maar wanneer mediese toestande tydens 'n vlug dringend raak, moet die vlieëniers ingelig bly. Sou 'n probleem waarlik gekompliseerd raak, word om bystand van enige mediesgekwalifiseerde passasiers gevra. In ongeveer 40% van vlugte is daar dokters aan boord; hulle is nie wetlik verplig om hulleself te identifiseer nie, maar die Hippocrates-eed maak staat op hulle menslikheid en kundigheid, indien uitvoerbaar.
Indien geen gekwalifiseerde mediese bystand tydens so 'n situasie vanuit die passasiers na vore kom nie, het die kaptein en bemanning 24/7 (365 dae per jaar) per satellietverbinding toegang tot die SAL se hoof mediese (grond-) beampte. Wanneer sterftes tydens 'n vlug plaasvind (gelukkig selde), word alle nodige reëlings ook deur laasgenoemde beampte getref, wat ten uitvoer kom na landing.
In uitsonderlike mediese noodgevalle kan 'n vlieënier oorweeg of vra om óm te draai, óf toestemming verkry om sy vliegspoed te vermeerder om so vroeg moontlik te land, of indien moontlik, sy vlugplan aan te pas om by 'n nader, alternatiewe lughawe te land.
Logies is daar derhalwe ook meer as een vlieënier voor in die stuurkajuit. Alhoewel vlieëniers gereeld 'n verpligte mediese keuring moet slaag en daar byvoorbeeld streng reëls geld omtrent iets soos alkoholgebruik in die dae voor 'n vlug, kan enigiemand siek raak aan boord, of iets oorkom.
Vlugbemanning is bepaald nie daar om slegs verversings te bedien en reisigers gemaklik en tevrede te hou nie. Hulle algehele bystand maak die vlieënier/s se verantwoordelikheid om almal veilig en gesond by hulle bestemming te bring, moontlik.
Cranfield Aviation Training. “Safety and Emergency Procedures Training”: http://www.cranfield.co.za/AviationCourses/FlightCrew/SEPT-SafetyandEmergencyProceduresTraining/tabid/65/language/en-ZA/Default.aspx
Doc’s Opinion. “In-flight Medical Emergencies – The Role of the Flight Crew and the Medical Professional”: https://www.docsopinion.com/2017/10/23/in-flight-medical-emergencies/
IOL News. Travel News. “The Cabin Crew that do more than just serve Drinks”: https://www.iol.co.za/travel/travel-news/the-cabin-crew-that-do-more-than-just-serve-drinks-2007560
The Academy of Aviation, South Africa. “What is Cabin Crew Training”: https://www.theacademyofaviation.co.za/cp/23254/what-is-cabin-crew-training